Sør-Aurdal prestegjeld

Sør-Aurdal prestegjeld, inntil 1917 Søndre Aurdal prestegjeld, var et prestegjeld tilhørende Valdres prosti i Hamar bispedømme i Den norske kirke. Det omfattet Sør-Aurdal kommune i Oppland fylke, og hovedkirken var Bagn kirke.

Sør-Aurdal prestegjeld og dets sogn er nå en del av Sør-Aurdal kirkelige fellesråd underlagt Valdres prosti.

Historikk 

Bagn sókn (norrønt) har sin opprinnelse fra kristningen av landet. 

Aurdal prestegjeld ble ved reskript 29. november 1805 og virkning fra samme dag, delt i Søndre og Nordre Aurdal prestegjeld. Søndre Aurdal prestegjeld skulle da bestå av Bagn hovedsogn, Reinli, Bruflat og Hedalen annekssogn.

Søndre Aurdal prestegjeld dannet grunnlaget for Søndre Aurdal formannskapsdistrikt opprettet i 1837.

Ved kgl. res. 21. desember 1893 med virkning fra 1. januar 1894 ble Bruflat sogn i Sør-Aurdal prestegjeld og Nord-Etnedal sogn i Nord-Aurdal prestegjeld slått sammen til det nyopprettede Etnedal prestegjeld.

Ved kgl. res. 3. november 1917 ble navnet endret fra Søndre Aurdal til Sør-Aurdal prestegjeld.

Ved avviklingen bestod Sør-Aurdal prestegjeld av menighetene i Bagn, Hedalen, Begnadalen, Reinli og Leirskogen.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

Referanser

Sør-Aurdals historie
Prestegjeld i Hamar bispedømme
Prestegjeld i Innlandet